**Lébény Város**

**P o l g á r m e s t e r é t ő l**

………………. napirend

**ELŐTERJESZTÉS**

**a Képviselő-testület 2014. február 27-i**

**ülésére**

**Tárgy**: A Lébényi Óvodafenntartó Társulás Társulási Megállapodásának jóváhagyása

**Előterjesztő**: Kovács Gábor polgármester

**Tisztelt Képviselő-testület!**

A Magyarország helyi önkormányzatairól szóló 2011.évi CLXXXIX törvény értelmében 2013 májusában felülvizsgálatra kerültek az önkormányzati társulási megállapodások, és az óvoda fenntartására irányuló közoktatási intézményfenntartó társulást az Mötv-nek megfelelő jogi személyiségű társulássá alakítottuk. A társulási megállapodás tartalmi elemeit szintén a törvény előírásainak megfelelően szabályoztuk.

A társulás ebben a formában már több mint fél éve működik, és külön napirendi pontként került előterjesztésre a társulás 2014. évi költségvetése, amelyet mindhárom tagönkormányzat képviselő-testülete véleményez, majd a három polgármesterből álló Társulási Tanács határozatával hagy jóvá.

Az államháztartásról szóló 2011. évi CXCV. törvény a 26. § (1)kimondja, hogy a társulásokra és az általuk irányított költségvetési szervekre a helyi önkormányzat költségvetésére vonatkozó rendelkezéseket kell alkalmazni, azzal, hogy költségvetési rendeleten költségvetési határozatot kell érteni. A 2013 májusában elkészült társulási megállapodás a korábbi közoktatási intézményfenntartó társulás előírásainak, gyakorlatának alapulvételével készült, és a társulás költségvetését illetően úgy fogalmaz, hogy a társulás költségvetése, a testületek véleményezését és a társulási tanács jóváhagyását követően Lébény Önkormányzat költségvetésének részét képezi.

Az új államháztartási törvény előírásaink megfelelőn a megállapodás ezen pontja módosításra szorul, tekintettel arra, hogy a társulás költségvetését külön költségvetési határozattal kell elfogadni.

Szintén érinti a társulási megállapodás egyes pontjait az a változás is, hogy Lébény 2013. július 15. napjával városi címet szerzett. Ezen változás a megállapodás egyes pontjain nem kerül automatikusan átvezetésre, azt szintén módosítani szükséges.

A fentieken túl az elmúlt évben elfogadott társulási megállapodáson nem javasolunk változtatást.

Kérem a Tisztelt Képviselő-testületet, hogy a társulási megállapodás módosítását megtárgyalni, és egyetértés esetén az előterjesztés szerint elfogadni szíveskedjék.

**Határozati javaslat**

**Lébény Város Önkormányzat Képviselő-testületének**

**…../2014.(II.27.) határozata**

Lébény Város Önkormányzat Képviselő-testülete a Lébényi Óvodafenntartó Társulás Társulási Megállapodásának módosítását az előterjesztés melléklete szerint jóváhagyja.

Felhatalmazza a polgármestert, hogy a módosított megállapodást az Önkormányzat nevében aláírja.

Felkéri a jegyzőt, hogy a módosított társulási megállapodást a törzskönyvi nyilvántartást vezető Magyar Államkincstárhoz küldje meg.

Felelős: polgármester, jegyző

Határidő: 2014. március 1.

Lébény, 2014. február 20.

Kovács Gábor s.k.

polgármester

**1. sz. melléklet**

**LÉBÉNYI ÓVODAFENNTARTÓ TÁRSULÁS**

**TÁRSULÁSI MEGÁLLAPODÁSÁNAK**

**MÓDOSÍTÁSA**

Amely **Lébény Város Önkormányzata** (9155 Lébény, Fő u. 47., képviselő: Kovács Gábor polgármester),

**Bezi Község Önkormányzata** (9162 Bezi, Szabadság u. 59. képviselő: Bősze Kornél polgármester),

valamint **Mecsér Község Önkormányzata** (9176 Mecsér, Fő u. 1. képviselő: Csaplár Zoltán polgármester), a továbbiakban együtt: Felek

között jött létre az alulírott helyen és időben, az alábbi pontokba foglalt feltételek mellett:

A Lébényi Óvodafenntartó Társulás Társulási Megállapodását (a továbbiakban: Társulási Megállapodás) a Felek az alábbiak szerint módosítják:

*1. A Társulási Megállapodás 4. pontjában a ,,Nagyközség” helyébe ,,Város” lép.*

*2. A Társulási Megállapodás 7. pontjában a ,,nagyközség” helyébe ,,város” lép.*

*3. A Társulási Megállapodás 8.4.5. pontjában a ,,Nagyközség” helyébe ,,Város” lép.*

*4. A Társulási Megállapodás 11.4.1. pontjából a ,,a jóváhagyást követően Lébény Nagyközség Önkormányzat költségvetésének részét képezi” szövegrész törlésre kerül.*

*5. A Társulási Megállapodás 12.4.4. pontjában a ,,Nagyközség” helyébe ,,Város” lép.*

*6. A Társulási Megállapodás 12.1. pontjában a ,,Nagyközség” helyébe ,,Város” lép.*

*7. A Társulási Megállapodás 12.6. pontjában a ,,Nagyközség” helyébe ,,Város” lép.*

*8. A Társulási Megállapodás 14.1. pontjában a ,,Nagyközség” helyébe ,,Város” lép.*

Lébény, 2014. ……..

**Bősze Kornél** **Kovács Gábor**

Bezi Község Polgármestere Lébény Város Polgármestere

**Csaplár Zoltán**

Mecsér Község Polgármestere